b'\n_START_ARTICLE_\nAnthony Mann\n_START_SECTION_\nNota biogr\xc3\xa0fica\n_START_PARAGRAPH_\nIniciat com a actor a Broadway de molt jovenet, despr\xc3\xa9s actu\xc3\xa0 d\'ajudant de direcci\xc3\xb3 teatral. Atret pel cinema, an\xc3\xa0 a Hollywood el 1938 per treballar com ajudant de direcci\xc3\xb3 cinematogr\xc3\xa0fica i muntador. El 1942 havia dirigit la seva primera pel\xc2\xb7l\xc3\xadcula, Dr. Broadway, sense que crid\xc3\xa9s massa l\'atenci\xc3\xb3. Despr\xc3\xa9s dirig\xc3\xad una s\xc3\xa8rie de films, a l\'estil fullet\xc3\xb3 hist\xc3\xb2ric i el western tradicional, sense que s\'advert\xc3\xads en ell res de nou, salvat el seu coneixement de l\'ofici._NEWLINE_Malgrat tot, fou perfeccionant aquest ofici a poc a poc fins a aconseguir films espectaculars de tra\xc3\xa7 suggestiu. Se\'l situa dintre d\'una tradici\xc3\xb3 estatunidenca \xe2\x80\x93alguns el consideraren deixeble de John Ford-, a la que afegeix grans escenaris i un cert sentit \xc3\xa8pic. La seva producci\xc3\xb3 cinematogr\xc3\xa0fica oscil\xc2\xb7la entre dos pols: el fullet\xc3\xb3 hist\xc3\xb2ric i el western, que ja tract\xc3\xa0, com s\'ha dit, en el curs del seu aprenentatge, sense que arrib\xc3\xa9s a descobrir altres temes._NEWLINE_El 1950 aconsegu\xc3\xad un gran \xc3\xa8xit amb Winchester 73, film al que li seguiren altres molt celebrats pel p\xc3\xbablic addicte al g\xc3\xa8nere de l\'Oest, Horitzons llunyans (1951), Colorado Jim (1953), Centaures del desert, Riu Vermell. Durant els seus \xc3\xbaltims anys s\'inclin\xc3\xa0 pel gran escenari hist\xc3\xb2ric, vuit des de la mort de Cecil B. De Mille, dirigint en coproducci\xc3\xb3 hispanoitaliana el film El Cid, rodada a Espanya, i que es qualific\xc3\xa0 de "western hist\xc3\xb2ric". En La caiguda de l\'Imperi Rom\xc3\xa0, port\xc3\xa0 a cap una vanagl\xc3\xb2ria del moviment de masses._NEWLINE_Va estar casat durant uns anys amb l\'actriu espanyola Sara Montiel.'